Predkladacia správa

	Ministerstvo dopravy, pôšt a telekomunikácií Slovenskej republiky predsedajúce Rade vlády Slovenskej republiky pre bezpečnosť cestnej premávky predkladá na základe uznesenia vlády Slovenskej republiky č. 391/2005, bodu B.2, Informáciu o vyhodnotení účinnosti opatrení Národného plánu na zvýšenie bezpečnosti cestnej premávky na II. polrok 2005 s výhľadom do roku 2010 - za rok 2008.

Materiál, v súlade s národným plánom, hodnotí vývoj činností a spôsob plnenia navrhnutých opatrení na zvýšenie bezpečnosti cestnej premávky v SR za obdobie uplynulého roka 2008. Predkladaný materiál obsahuje štatistické ukazovatele dopravnej nehodovosti a komentáre, vyhodnotenie opatrení a  aktivít Rady vlády SR pre bezpečnosť cestnej premávky a záverečný komentár. 

Informácia je spracovaná z podkladov, ktoré dodali za jednotlivé rezorty členovia Rady vlády SR pre bezpečnosť cestnej premávky - MDPT SR, MV SR, MF SR, MO SR, MS SR, MŠ SR, MŽP SR, MZ SR, MVRR SR.